Minn meta bdew l-ispezzjonijiet fuq persuni li jinsabu f'iżolament għax huma pożittivi għall-Covid-19 jew inkella għax jinsabu fi kwarantina, saru xejn inqas minn 66,000 spezzjoni. Qalet dan is-Supretendent tas-Saħħa Pubblika Charmaine Gauci. Fil-fatt, inħarġu 48 multa għall-persuni li huma pożittivi għall-virus u li nstabu qed jiksru l-ordni ta' iżolament. Apparti minn hekk, inħarġu wkoll 202 multi għall-persuni oħra li jinsabu fi kwarantina, kemm għax kienu f'kuntatt ma' persuni infettati jew inkella għax waslu Malta minn pajjiżi fejn hemm rata għolja ta' trasmissjoni u allura hemm il-kwarantina obbligatorja. Aqra wkoll: 12-il persuna bil-Covid-19 fl-ITU; 121 każ ġdid fl-aħħar 24 siegħa 'Sa issa ma kienx hemm trasmissjoni tal-virus bejn it-tfal fl-iskejjel' - Charmaine Gauci